CELEX: 32004D0005(01)
Language: sk
Date: 2004-04-22 00:00:00
Title: Rozhodnutie Európskej centrálnej banky z 22. apríla 2004 o percentuálnych podieloch národných centrálnych bánk v kľúči na upisovanie základného imania Európskej centrálnej banky (ECB/2004/5)

9.6.2004   
            
            
               SK
            
            
               Úradný vestník Európskej únie
            
            
               L 205/5
            
         
      ROZHODNUTIE EURÓPSKEJ CENTRÁLNEJ BANKY
   
   z 22. apríla 2004
   o percentuálnych podieloch národných centrálnych bánk v kľúči na upisovanie základného imania Európskej centrálnej banky
   (ECB/2004/5)
   (2004/502/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 29.4 a článok 49.3,
   so zreteľom na príspevok Generálnej rady Európskej centrálnej banky (ECB) v súlade so štvrtou zarážkou článku 47.2 štatútu,
   keďže:
   
               (1)
            
            
               Rozhodnutie ECB/2003/17 z 18. decembra 2003 o percentuálnych podieloch národných centrálnych bánk v kľúči na upisovanie základného imania Európskej centrálnej banky (1) ustanovilo s účinnosťou od 1. januára 2004 vážené podiely pridelené tým národným centrálnym bankám (NCB), ktoré boli k 1. januáru 2004 súčasťou Európskeho systému centrálnych bánk (ESCB), v kľúči na upisovanie základného imania ECB (ďalej len „vážené podiely v kľúči základného imania“ a „kľúč základného imania“).
            
         
               (2)
            
            
               Vzhľadom na pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky do Európskej únie a vzhľadom na skutočnosť, že ich národné centrálne banky sa k 1. máju 2004 stanú súčasťou ESCB, upísané základné imanie ECB by sa automaticky malo zvýšiť podľa článku 49.3 štatútu. Toto zvýšenie si vyžaduje výpočet váženého podielu každej NCB, ktorá je k 1. máju 2004 súčasťou ESCB, v kľúči základného imania analogickým postupom podľa článku 29.1 a v súlade s článkom 29.2 štatútu. Rozšírený kľúč základného imania ECB a vážený podiel každej NCB v kľúči základného imania sa uplatňuje s účinnosťou od 1. mája 2004.
            
         
               (3)
            
            
               V súlade s rozhodnutím Rady 2003/517/ES z 15. júla 2003 o štatistických údajoch, ktoré sa majú použiť pre nastavenie kľúča na upísanie kapitálu Európskej centrálnej banky (2), Európska komisia poskytla ECB štatistické údaje, ktoré sa majú použiť na určenie rozšíreného kľúča základného imania.
            
         
               (4)
            
            
               Vzhľadom na článok 3.3 rokovacieho poriadku Generálnej rady Európskej centrálnej banky a vzhľadom na príspevok generálnej rady k tomuto rozhodnutiu, guvernéri České národní banky, Eesti Pank, Central Bank of Cyprus, Latvijas Banka, Lietuvos bankas, Magyar Nemzeti Bank, Bank Ċentrali ta’ Malta/Central Bank of Malta, Narodowy Bank Polski, Banka Slovenije a Národnej banky Slovenska mali možnosť predložiť svoje pripomienky k tomuto rozhodnutiu pred jeho prijatím,
            
         ROZHODLA TAKTO:
   Článok 1
   Zaokrúhľovanie
   Keď Európska komisia poskytne revidované štatistické údaje, ktoré sa majú použiť na rozšírenie kľúča základného imania, a súčet číselných údajov sa nerovná 100 %, rozdiel sa vyrovná tak, že v prípade: i) ak celkový súčet nedosiahne 100 %, k najmenšiemu podielu (najmenším podielom) sa vo vzostupnom poradí pridáva 0,0001 percentného bodu, až kým sa nedosiahne presne 100 %, alebo ii) ak celkový súčet presiahne 100 %, od najväčšieho podielu (najväčších podielov) sa v zostupnom poradí odpočítava 0,0001 percentného bodu, až kým sa nedosiahne 100 %.
   Článok 2
   Vážené podiely v kľúči základného imania
   Vážené podiely pridelené jednotlivým NCB v kľúči základného imania uvedenom v článku 29 štatútu sú s účinnosťou od 1. mája 2004 takéto:
   
               Nationale Bank van België/Banque Nationale de Belgique
            
            
               2,5502 %
            
         
               Česká národní banka
            
            
               1,4584 %
            
         
               Danmarks Nationalbank
            
            
               1,5663 %
            
         
               Deutsche Bundesbank
            
            
               21,1364 %
            
         
               Eesti Pank
            
            
               0,1784 %
            
         
               Bank of Greece
            
            
               1,8974 %
            
         
               Banco de España
            
            
               7,7758 %
            
         
               Banque de France
            
            
               14,8712 %
            
         
               Central Bank and Financial Services Authority of Ireland
            
            
               0,9219 %
            
         
               Banca d’Italia
            
            
               13,0516 %
            
         
               Central Bank of Cyprus
            
            
               0,1300 %
            
         
               Latvijas Banka
            
            
               0,2978 %
            
         
               Lietuvos bankas
            
            
               0,4425 %
            
         
               Banque centrale du Luxembourg
            
            
               0,1568 %
            
         
               Magyar Nemzeti Bank
            
            
               1,3884 %
            
         
               Bank Ċentrali ta’ Malta/Central Bank of Malta
            
            
               0,0647 %
            
         
               De Nederlandsche Bank
            
            
               3,9955 %
            
         
               Oesterreichische Nationalbank
            
            
               2,0800 %
            
         
               Narodowy Bank Polski
            
            
               5,1380 %
            
         
               Banco de Portugal
            
            
               1,7653 %
            
         
               Banka Slovenije
            
            
               0,3345 %
            
         
               Národná banka Slovenska
            
            
               0,7147 %
            
         
               Suomen Pankki
            
            
               1,2887 %
            
         
               Sveriges Riksbank
            
            
               2,4133 %
            
         
               Bank of England
            
            
               14,3822 %
            
         Článok 3
   Záverečné ustanovenia
   1.   Toto rozhodnutie nadobúda účinnosť 23. apríla 2004.
   2.   Rozhodnutie ECB/2003/17 sa týmto zrušuje s účinnosťou od 1. mája 2004.
   
      Vo Frankfurte nad Mohanom 22. apríla 2004
      
         
            Prezident ECB
         
         Jean-Claude TRICHET
         
      
   
   
      (1)  Ú. v. EÚ L 9, 15.1.2004, s. 27.
   
      (2)  Ú. v. EÚ L 181, 19.7.2003, s. 43.